**ROMÂNIA**

**JUDEȚUL SUCEAVA**

**MUNICIPIUL CÂMPULUNG MOLDOVENESC**

**PRIMAR**

Nr. \_\_\_\_\_ din \_\_\_\_\_\_\_\_ 2019

**EXPUNERE DE MOTIVE**

**la proiectul de hotărâre privind aprobarea deplasării unei delegaţii a municipiului Câmpulung Moldovenesc la Dąbrowa Górnicza-Polonia, în perioada 03-05 mai 2019**

Dąbrowa Górnicza este unul dintre cele mai mari orașe ale voievodatului Silezia, fiind de obicei asociat cu industria grea, dar în același timp este și un important centru universitar, un oraș plin de istorie cu un mediu natural unic ce atrage anual mii de vizitatori.

Încă din anul 2003, municipiul Câmpulung Moldovenesc a început să dezvolte relaţii de colaborare şi prietenie cu oraşul Dąbrowa Górnicza-Polonia. În anul 2004 prin H.C.L. nr. 27 s-a semnat Acordul de colaborare dintre cele două localităţi, prin care s-au dezvoltat ulterior relaţii de colaborare, constând în schimburi de experienţă în diverse domenii.

Primarul orașului Dąbrowa Górnicza, domnul Marcin Bazylak, a adresat o invitație municipiului Câmpulung Moldovenesc pentru 5 elevi de liceu și 5 reprezentanți ai orașului, de a participa la un proiect numit ”Wide perspective-Specific Actions” care va avea loc în perioada 03-05 mai 2019 și care privește diverse teme de securitate.

Toate cheltuielile legate de cazarea și masă vor fi suportate de municipalitatea din Dąbrowa Górnicza.

Cheltuielile suportate de către municipiul Câmpulung Moldovenesc cu această ocazie sunt în sumă de 8136 lei, respectiv:

- 6000 lei transport și cazare intermediară

- 800 lei protocol

- 1336 lei diurnă (4 persoane)

Înfrățirea cu aceasta localitate din Polonia oferă ambelor comunități posibilitatea de a învăța, lucra și stabili proiecte culturale, educaționale, sociale si de mediu comune.

Pentru a onora această invitație au fost selectați 5 elevi de la Colegiul Național „Dragoș Vodă” care trebuie să fie însoțiți de un profesor; Componența delegației este trecută în anexă.

Având în vedere aspectele prezentate, supun aprobării Consiliului Local al Municipiului Câmpulung Moldovenesc prezentul proiect de hotărâre.

**PRIMAR,**

**Negură Mihăiță**